Ego Alaydis, ducissa Burgundię, omnibus notum facio quod ego spontanea voluntate quitavi domui et fratribus Cistercii quicquid juris dicebam me habere vel habebam in villa de Corcellis, quod Odo, bonę memorię dux Burgundię, dominus meus, sine assensu nostro predictę domui et dictis fratribus dederat in elemosinam. Insuper alia dona et elemosinas quascumque eis fecerat predictus dux in vita sua, sicut in cartis Cistercii continetur, post mortem ipsius ducis, ego rata habui et laudavi et approbavi, et sigilli nostri munimine confirmavi. Actum anno ab incarnatione Domini M°CC°XIX° mense septembri.